hotchpotch/miracl-hf-unified huggingface dataset:
ลูอิช ฟีกู
ลูอิช ฟือลีปือ มาไดรา กาไอรู ฟีกู () เกิดเมื่อวันที่ 4 พฤศจิกายน ค.ศ. 1972 เป็นอดีตนักฟุตบอลชาวโปรตุเกส เขาเล่นในตำแหน่งกองกลางให้กับสโมสรสปอร์ติงลิสบอน บาร์เซโลนา เรอัลมาดริดและอินแตร์นาซีโอนาเลมีลาโน กับอาชีพนักฟุตบอล 20 ปี เขาหยุดการเล่นฟุตบอลอาชีพเมื่อวันที่ 31 พฤษภาคม ค.ศ. 2009 เขาลงแข่งในฐานะนักฟุตบอลทีมชาติโปรตุเกส 127 นัด ทำให้เขาเป็นนักฟุตบอลโปรตุเกสที่ลงเล่นมากที่สุด
ฟีกูได้รับรางวัลนักฟุตบอลยุโรปแห่งปี 2000 รางวัลนักฟุตบอลแห่งปีของฟีฟ่าปี 2001 และติดอยู่ในรายชื่อฟีฟ่า 100
ฟีกูเป็นหนึ่งในนักฟุตบอลไม่กี่คนที่เล่นให้กับทั้ง 2 สโมสรของสเปนที่เป็นคู่แข่งกัน คือ บาร์เซโลนาและเรอัลมาดริด เขาเป็นส่วนหนึ่งของทีมที่ได้รับถ้วยต่าง ๆ เช่น ถ้วยโปรตุเกส, 4 ถ้วยลาลีกา, 2 ถ้วย โกปาเดลเรย์, 3 ถ้วยซูเปอร์คัปสเปน, 1 ถ้วยยูฟ่าแชมเปียนส์ลีก, 1 ถ้วยยูฟ่าคัปวินเนอส์คัป, 2 ถ้วยยูฟ่าซูเปอร์คัป, 1 ถ้วยฟุตบอลชิงแชมป์สโมสรโลก, 4 ถ้วยเซเรียอา, 1 ถ้วยอิตาลี และ 3 ถ้วยซูเปอร์คัปอิตาลี
ไฟลัมไลโคไฟตา
ดิวิชันไลโคไฟตา () เป็นไฟลัมของพืชมีท่อลำเลียง เป็นพืชโบราณ เริ่มเกิดขึ้นเมื่อ 410 ล้านปีที่แล้ว ลักษณะทั่วไป ลำต้นแตกแขนงเป็น 2 แฉก และแตกย่อยออกไปอีกในลักษณะเดิม บางสปีชีส์จะแตกเป็น 2 แขนงไม่เท่ากัน แขนงที่สั้นกว่าจะสร้างสปอร์ ใบเป็นแบบไมโครฟิลล์ ขนาดเล็กเรียงตัวแบบเกลียว สืบพันธุ์แบบไม่อาศัยเพศโดยการแตกหน่อเล็กๆเรียก Bulbil มีรากอันแรกที่เกิดจากเอ็มบริโอและมีรากพิเศษเกิดจากเพอริไซเคิลของลำต้น ตัวอย่างพืชกลุ่มนี้ได้แก่ สามร้อยยอด ช้องนางคลี่ สร้อยหางสิงห์
อินเตอร์เฟียรอน
อินเตอร์เฟียรอน () เป็นสารประเภทโปรตีนชนิดหนึ่งที่สร้างขึ้นเมื่อพบการเจริญของไวรัส และ INFs ที่ถูกขับออกจากเซลล์หนึ่งจะสามารถไปชักนำให้เซลล์อื่นๆ ที่ใกล้เคียงให้มีการสร้างสารโปรตีนกลุ่มหนึ่งที่มีคุณสมบัติในการยับยั้งการเจริญของไวรัส ในเซลล์นั้นๆได้ จาก การสร้างสาร INFs จากเซลล์สปีชีส์ใดจะมีผลในการยับยั้งการเจริญของไวรัส ในสปีชีส์นั้นเท่านั้น (Host-cell specific)
วู้ดดี้เวิลด์
วู้ดดี้ เวิลด์ เป็นบริษัทผลิตรายการโทรทัศน์ไทย โดยมีวุฒิธร มิลินทจินดาเป็นประธานบริษัท เดิมชื่อ "ดับเบิ้ลยู เน็ทเวิร์คส์ จำกัด" ก่อตั้งเมื่อปี 2547 ต่อมาในปี 2552 จึงมีการเปลี่ยนชื่อเป็น บริษัท วู้ดดี้ เวิลด์ จำกัด
ปัจจุบัน บริษัท วู้ดดี้ เวิลด์ จำกัด ผลิตรายการโทรทัศน์สองรายการ ได้แก่ รายการวู้ดดี้ เกิดมาคุย และ รายการเช้าดูวู้ดดี้
ล่าสุด วู้ดดี้เวิลด์ จัดงานเกิดอวอร์ด ครั้งที่ 1 เป็นรางวัลบันเทิงที่นำเสียงโหวตของผู้ชมมาพิจารณา จัดครั้งแรกเมื่อวันที่ 30 มีนาคม 2555
นอกจากนั้น บริษัท วู้ดดี้เวิลด์ จำกัด ร่วมกับ สำนักพิมพ์ดีเอ็มจี จัดทำหนังสือ ความในใจของข้าพเจ้า เป็นหนังสือที่ได้รับพระราชทานพระอนุญาตจาก สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ให้นำบทสัมภาษณ์จากรายการ วู้ดดี้ เกิดมาคุย
ฟอร์ทอัมสเตอร์ดัม
ฟอร์ทอัมสเตอร์ดัม (ภายหลังได้ชื่อว่า ฟอร์ทเจมส์, ฟอร์ทวิลเลม เฮนดริก, ฟอร์ทเจมส์ (เปลี่ยนกลับ), ฟอร์ทวิลเลียม, ฟอร์ทแอนน์ และฟอร์ทจอร์จ) เป็นค่ายทหารถาวร (fort) ตั้งอยู่ ณ ปลายใต้สุดของแมนฮัตตัน ซึ่งเคยเป็นสำนักงานใหญ่บริหารนิวยอร์กของดัตช์และอังกฤษต่อมา ตั้งแต่ ค.ศ. 1625 กระทั่งถูกทุบใน ค.ศ. 1790 หลังการปฏิวัติอเมริกา ตัวค่ายเปลี่ยนเจ้าของถึงแปดครั้งในหลายยุทธการ
การก่อสร้างค่ายถือเป็นวันก่อตั้งนครนิวยอร์กอย่างเป็นทางการ ซึ่งได้รับการรับรองโดยตราประจำนครนิวยอร์ก ในเดือนตุลาคม ค.ศ. 1683 การประชุมสภานิติบัญญัตินิวยอร์กจัดขึ้นเป็นสมัยแรก
ปืนใหญ่ที่ค่ายนั้นเดิมเรียงเป็นกลุ่มปืนใหญ่ (battery) ซึ่งปัจจุบันเรียกว่า Battery Park ที่ตั้งของค่ายปัจจุบันเป็นกุศลสถาน (custom house) สหรัฐ อเล็กซานเดอร์ แฮมลิตัน ซึ่งปัจุจบันภายในยังมีศูนย์จอร์จ กุสตาฟ เฮย์ ซึ่งเป็นส่วนหนึ่งของพิพิธภัณฑ์อเมริกันอินเดียนแห่งชาติ
รูเพิตส์แลนด์
รูเพิตส์แลนด์ หรือ ปรินซ์รูเพิตส์แลนด์ เป็นดินแดนในอเมริกาเหนือของอังกฤษ ประกอบด้วยบริเวณลุ่มแม่น้ำอ่าวฮัดสัน ซึ่งถือครองในนามโดยบริษัทอ่าวฮัดสันเป็นเวลา 200 ปี ตั้งแต่ ค.ศ. 1670 ถึง 1870 แม้ว่าจะมีกลุ่มพื้นเมืองหลายกลุ่มอาศัยอยู่ในบริเวณเดียวกันและพิพาทเกี่ยวกับอธิปไตยเหนือพื้นที่ดังกล่าว พื้นที่ที่เคยได้ชื่อว่า "รูเพิตส์แลนด์" ปัจจุบันส่วนใหญ่อยู่ในประเทศแคนาดา แต่มีส่วนเล็กที่อยู่ในสหรัฐอเมริกา ดินแดนนี้ตั้งตามพระนาม เจ้าชายรูเปิร์ตแห่งไรน์ ผู้ว่าการพระองค์แรกของบริษัทอ่าวฮัดสัน
รูเพิตส์แลนด์ปัจจุบันครอบคลุมรัฐแมนิโทบาทั้งหมด รัฐซัสแคตเชวันส่วนใหญ่ ตอนใต้ของรัฐแอลเบอร์ตา ตอนใต้ของนูนาวุต, ตอนเหนือของรัฐออนแทริโอและรัฐควิเบก เช่นเดียวกับบางส่วนของรัฐมินนิโซตาและรัฐนอร์ทดาโคตา และส่วนเล็กของรัฐมอนแทนาและรัฐเซาท์ดาโคตา
สุรวิทย์ คนสมบูรณ์
นายแพทย์ สุรวิทย์ คนสมบูรณ์ อดีตรัฐมนตรีช่วยว่าการกระทรวงสาธารณสุข อดีตรัฐมนตรีประจำสำนักนายกรัฐมนตรีในรัฐบาลของนางสาวยิ่งลักษณ์ ชินวัตร และสมาชิกสภาผู้แทนราษฎรจังหวัดชัยภูมิ เขต 7 สังกัดพรรคเพื่อไทย
นายแพทย์ สุรวิทย์ คนสมบูรณ์ เมื่อวันที่ 23 เมษายน พ.ศ. 2492 เป็นบุตรของนายทองพูน กับนางเข็มทอง คนสมบูรณ์ สมรสกับนางปานทิพย์ คนสมบูรณ์ (สกุลเดิม บุญโยประภาชัยกุล) มีบุตร 3 คน คือ นายจารุเดช คนสมบูรณ์ ดร.ภวรัตน์ คนสมบูรณ์ และนายธนวัฒน์ คนสมบูรณ์
นายแพทย์สุรวิทย์ คนสมบูรณ์ สำเร็จการศึกษาวิทยาศาสตรบัณฑิต สาขาวิชาวิทยาศาสตร์การแพทย์ และปริญญาแพทยศาสตรบัณฑิตจากคณะแพทยศาสตร์ มหาวิทยาลัยเชียงใหม่ และปริญญานิติศาสตรบัณฑิตจากมหาวิทยาลัยรามคำแหง สำเร็จการศึกษาอนุมัติบัตรผู้มีความรู้หรือความชำนาญ สาขาจักษุวิทยา จากแพทยสภา และปริญญาโทพัฒนบริหารศาสตรมหาบัณฑิตจากสถาบันบัณฑิตพัฒนบริหารศาสตร์ และ F.I.CS, DCEH (London)
นายแพทย์สุรวิทย์ รับราชการเป็นจักษุแพทย์ ประจำโรงพยาบาลชัยภูมิ กระทั่งได้รับแต่งตั้งให้ดำรงตำแหน่งนายแพทย์ ระดับ 8 โรงพยาบาลชัยภูมิ และเป็นนายแพทย์ชนบทดีเด่นของแพทยสมาคมแห่งประเทศไทย ปี พ.ศ. 2525
สุรวิทย์ คนสมบูรณ์ เป็นสมาชิกสภาผู้แทนราษฎร จังหวัดชัยภูมิ โดยได้รับเลือกตั้งครั้งแรกในการเลือกตั้ง พ.ศ. 2535 (มีนาคม) สังกัดพรรคความหวังใหม่ และได้รับการเลือกตั้งต่อมาในการเลือกตั้ง พ.ศ. 2535 (กันยายน) การเลือกตั้ง พ.ศ. 2538 พ.ศ. 2539 ต่อมาได้ย้ายมาเข้าร่วมงานกับพรรคเสรีธรรมในการเลือกตั้ง พ.ศ. 2544 และได้ย้ายมาเข้าร่วมงานกับพรรคไทยรักไทยในการเลือกตั้ง พ.ศ. 2548 ต่อจากนั้นได้ลาออกจากพรรคไทยรักไทยหลังเกิดการปฏิวัติ พ.ศ. 2549 แต่ในการเลือกตั้ง พ.ศ. 2550 ได้เข้าร่วมงานกับพรรคพลังประชาชน จนกระทั่งในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ เขต 7 สังกัดพรรคเพื่อไทย
เคยดำรงตำแหน่งทางการเมือง อาทิ เลขานุการรัฐมนตรีช่วยว่าการกระทรวงเกษตรและสหกรณ์ เลขานุการรัฐมนตรีประจำสำนักนายกรัฐมนตรี รองเลขาธิการนายกรัฐมนตรีฝ่ายการเมือง ประธานคณะกรรมาธิการพลังงาน สภาผู้แทนราษฎร
นายแพทย์สุรวิทย์ ได้รับโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร (ครม.ชุดที่ 60) ทำหน้าที่กำกับดูแล สำนักเลขาธิการนายกรัฐมนตรี สำนักงานคณะกรรมการกฤษฎีกา และสำนักงานคณะกรรมการคุ้มครองผู้บริโภค ต่อมาในเดือนมกราคม พ.ศ. 2555 ได้รับโปรดเกล้าฯ ให้พ้นจากตำแหน่งรัฐมนตรีประจำสำนักนายกรัฐมนตรี และไปดำรงตำแหน่งรัฐมนตรีช่วยว่าการกระทรวงสาธารณสุข แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 9 จนกระทั่งในเดือนตุลาคมของปีเดียวกัน จึงได้รับโปรดเกล้าฯ ให้พ้นจากความเป็นรัฐมนตรี ซึ่งมีนายแพทย์ชลน่าน ศรีแก้ว เข้ามารับตำแหน่งดังกล่าวแทน
พัชริดา รอดคงคา
พัชริดา รอดคงคา หรือ จูลี่ เคยได้รับตำแหน่งมิสไทยแลนด์เวิลด์ 2011 Miss thailand world 2011
พัชริดา รอดคงคา เป็นลูกครึ่ง ไทย-อังกฤษ กำลังศึกษาอยู่ชั้นปีที่ 1 คณะ Fashion Design มหาวิทยาลัย Raffles International Design Institute เป็นตัวแทนสาวไทยไปประกวด มิสเวิลด์ 2011 ที่ลอนดอน ประเทศอังกฤษ เมื่อวันที่ 6 พฤศจิกายน 2554 (Top 30 Quarter Semi-finalists) และ Top 30 Beauty With A Purpose
ภาษาอีบัน
ภาษาอีบัน () มีผู้พูดทั้งหมด 694,400 คน พบในรัฐซาราวะก์ ประเทศมาเลเซีย 658,000 คน พบในบรูไน 21,400 คน พบในกาลีมันตัน ประเทศอินโดนีเซีย 15,000 คน (พ.ศ. 2546) ทางตะวันตกของกาลิมันตัน ใกล้กับชายแดนติดกับรัฐซาราวะก์ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาลาโย-ซุมบาวันเหนือและตะวันออก ใกล้เคียงกับภาษามลายูซาราวะก์ ในมาเลเซียมีการสอนภาษาอีบันในโรงเรียนประถมศึกษา มีรายการวิทยุเป็นภาษาอีบัน เขียนด้วยอักษรละติน เรียงประโยคแบบประธาน กริยา กรรม ในอินโดนีเซีย เป็นภาษาที่ใช้ในโบสถ์คาทอลิกสำหรับผู้พูดภาษาอื่น ๆ ที่อยู่ในบริเวณแม่น้ำเรยัง
พระครูนิวาสธรรมขันธ์ (เดิม พุทฺธสโร)
หลวงพ่อเดิม พุทธสโร (6 กุมภาพันธ์ พ.ศ. 2403 — 22 พฤษภาคม พ.ศ. 2494) เทพเจ้าแห่งนครสวรรค์ ผู้สร้างมีดหมอที่โด่งดังมากที่สุดในประเทศไทย ท่านมีลูกศิษย์มาขอศึกษาวิชาพุทธาคมมากมายเช่น หลวงพ่อกัน วัดเขาแก้ว หลวงพ่อกวย วัดโฆสิตาราม หลวงพ่อเชื้อ วัดใหม่บำเพ็ญบุญ เป็นต้น ท่านมีรูปร่างสูงใหญ่ และมีอิริยาบถงามสง่า จึงเป็นที่เคารพยำเกรงของคนทั่วไป
หลวงพ่อเดิม พุทธสโร หรือ พระครูนิวาสธรรมขันธ์ อดีตเจ้าอาวาสวัดหนองโพ ท่านเกิดเมื่อวันที่ 6 กุมภาพันธ์ พ.ศ. 2403 ตรงกับรัชสมัยของพระบาทสมเด็จพระจอมเกล้าเจ้าอยู่หัว 
ณ พัทธสีมาวัดเขาแก้ว อำเภอพยุหะคีรี จังหวัดนครสวรรค์ เมื่อวันที่ 31 ตุลาคม พ.ศ. 2423 ในรัชสมัยของพระบาทสมเด็จพระจุลจอมเกล้าเจ้าอยู่หัว โดยมีหลวงพ่อแก้ว วัดอินทาราม (วัดใน) เป็นพระอุปัชฌาย์ หลวงพ่อเงิน (พระครูพยุหานุศาสก์) วัดมะปรางเหลือง เป็นพระกรรมวาจาจารย์ หลวงพ่อเทศ วัดสระทะเล เป็นพระอนุสาวนาจารย์ มีนามฉายาว่า พุทธสโร 
ท่านได้ศึกษาเล่าเรียนกับหลวงตาชม วัดหนองโพ ศึกษาเล่าเรียนพระปริยัติธรรมและวิชาอาคมกับนายพันธ์ ชูพันธ์ ผู้ทรงวิทยาคุณของบ้านหนองโพ และท่านได้ศึกษาพระธรรมวินัย และ วิชาอาคม กับพระเกจิอาจารย์ท่านอื่นๆมากมาย หลวงพ่อเดิม ท่านได้สร้างพระเครื่องรางของขลังมากมายเป็นที่เลื่องชื่อ มีประสบการณ์ความศักดิ์สิทธิ์ปรากฏอยู่มากมายเครื่องรางเหล่านี้ก็มี นางกวัก ราชสีห์ ตระกรุด ผ้ายันต์รอยเท้า มีดหมอแหวน เป็นต้น 
หลวงพ่อเดิมได้รับสมณศักดิ์เป็น พระครูนิวาสธรรมขันธ์ดำรงตำแหน่งครั้งหลังสุดเป็นเจ้าคณะแขวงอำเภอพยุหะคีรี และเป็นพระอุปัชฌาย์ หลวงพ่อเดิม ท่านถึงแก่มรณภาพเมื่อวันที่ 22 พฤษภาคม พ.ศ. 2494 ในแผ่นดินพระบาทสมเด็จพระปรมินทรมหาภูมิพลอดุลยเดช รวมสิริอายุได้ 91 ปี 71 พรรษา
สวิมมิงวิธดอลฟินส์
สวิมมิงวิธดอลฟินส์ (Swimming with Dolphins) เป็นวงซินธ์ป็อปจากรัฐมินนิโซตา สหรัฐอเมริกา ก่อตั้งเมื่อปี ค.ศ. 2008 โดย ออสติน โทฟต์ และ อดัม ยัง, จากวง อาวล์ซิตี หลังจาก อาวล์ซิตี ได้รับความนิยม อดัม ยัง ได้ออกจากวงเพื่อมุ่งเน้นไปทำโปรเจ็ก อาวล์ซิตี มากกว่า ทางวงได้ออก อีพี ชื่อ "Ambient Blue" หลังจากนั้นเป็นต้นมา โทฟต์ ได้แต่งและผลิตเพลงด้วยตนเอง อย่างไรก็ดี โทฟต์ และ ยัง ยังคงเป็นเพื่อนกันอยู่
เมื่อวันที่ 21 มิถุนายน ค.ศ. 2010, สวิมมิงวิธดอลฟินส์ ได้เซ็นสัญญากับค่าย Tooth & Nail Records
ซิงเกิล "Sleep To Dream" จากอัลบั้ม "Water Colours" ได้วางจำหน่ายผ่านทาง iTunes และ Amazon เมื่อวันที่ 26 เมษายน ค.ศ. 2011
อัลบั้ม "Water Colours" ซึ่งเป็นอัลบั้มเปิดตัว ได้วางจำหน่ายเมื่อวันที่ 17 พฤษภาคม ค.ศ. 2011 โดย Tooth & Nail Records มิวสิกวิดีโอเพลง "Sleep To Dream" เปิดตัวเมื่อวันที่ 5 สิงหาคม ค.ศ. 2011 บน ยูทูบ
เมื่อวันที่ 21 สิงหาคม ค.ศ. 2013, โทฟต์ ได้ประกาศว่าเขากำลังทำอัลบั้มใหม่ในชื่อ "Catharsis" อยู่
เขื่อนแก่งเสือเต้น
เขื่อนแก่งเสือเต้น เป็นโครงการก่อสร้างเขื่อนปิดกั้นแม่น้ำยมที่อำเภอสอง จังหวัดแพร่ เพื่อกักเก็บน้ำไว้เพื่อประโยชน์ด้านการเกษตรในเขตลุ่มแม่น้ำเจ้าพระยาตอนบน ซึ่งชาวบ้านเชื่อว่าจะช่วยป้องกันปัญหาอุทกภัยซ้ำซากในพื้นที่ดังกล่าวได้ แต่ชาวบ้านในพื้นที่ที่ได้รับผลกระทบจากการสร้างเขื่อน องค์กรนอกภาครัฐ (NGO) และองค์กรภาคประชาชน ได้ออกมาคัดค้าน เพราะเห็นว่าเป็นการทำลายทรัพยากรธรรมชาติป่าไม้ซึ่งยังคงมีความอุดมสมบูรณ์ และตั้งคำถามถึงความสามารถของเขื่อนในการป้องกันปัญหาอุทกภัย ตลอดจนความเสี่ยงต่อพื้นที่ของเขื่อนซึ่งตั้งอยู่ในบริเวณที่ใกล้เคียงกับพื้นที่ที่มีรอยเลื่อนมีพลังพาดผ่าน
ตัวเขื่อนแก่งเสือเต้นอยู่ห่างจากจุดบรรจบของแม่น้ำยมกับแม่น้ำงาว ที่ไหลมาจากอำเภองาว จังหวัดลำปาง ไปทางเหนือประมาณ 6.7 กิโลเมตร ห่างจากอำเภอเมืองแพร่ 50 กิโลเมตร มีพื้นที่รับน้ำ 3,583 ตารางกิโลเมตร ปริมาณน้ำท่าเฉลี่ย 933 ล้านลูกบาศก์เมตรต่อปี พื้นที่ชลประทานแม่น้ำยมที่มีพื้นที่ใหญ่กว่า 200,000 ไร่ ด้านท้ายน้ำยังต้องอาศัยน้ำฝนเท่านั้น ตัวเขื่อนเป็นเขื่อนหินถมดาดคอนกรีต สันเขื่อนกว้าง 10 เมตร สูงจากท้องลำน้ำ 69 เมตร สันเขื่อนยาว 540 เมตร หากสร้างแล้วจะมีพื้นที่เกษตรกรรมในฤดูแล้งในพื้นที่ชลประทานแถบลุ่มแม่น้ำยมเพิ่มขึ้น 367,228 ไร่
ตามมติคณะรัฐมนตรี วันที่ 2 กันยายน 2523 มอบหมายให้การไฟฟ้าฝ่ายผลิตแห่งประเทศไทย (กฟผ.) ศึกษาความเหมาะสมของ "โครงการผันน้ำอิง-ยม-น่าน" หรือต่อมาชื่อ "โครงการผันน้ำกก-อิง-ยม-น่าน" ซึ่งมีเป้าหมายผันน้ำจากแม่น้ำโขง น้ำแม่อิง น้ำแม่กก มาไว้ในแม่น้ำยม ผลการศึกษาเขื่อนแก่งเสือเต้นของ กฟผ. เสนอให้ดำเนินการ 2 ระยะ คือ ระยะแรกให้ก่อสร้างโครงการแก่งเสือเต้นอเนกประสงค์ซึ่งมีความเหมาะสมด้านเศรษฐกิจ และระยะที่สองเป็นการเสริมความสูงและขยายกำลังผลิตกระแสไฟฟ้าจากปริมาณน้ำที่ผันมา ผลการศึกษาแล้วเสร็จในปี 2528 โครงการประกอบด้วยเขื่อนแก่งเสือเต้นระดับเก็บกักน้ำ 258 เมตรจากระดับน้ำทะเลปานกลาง มีราษฎรได้รับความเดือดร้อนประมาณ 620 ครอบครัว
จากนั้น กฟผ. โอนงานให้กรมชลประทานดำเนินการต่อ วันที่ 13 พฤษภาคม 2532 คณะรัฐมนตรีมีมติให้กรมชลประทานศึกษาทบทวนผลกระทบสิ่งแวดล้อมของโครงการ โดยกรมชลประทานได้ว่าจ้างมหาวิทยาลัยเชียงใหม่ศึกษาและจัดทำรายงานผลกระทบสิ่งแวดล้อมเมื่อเดือนเมษายน 2534 และแผนแก้ไขผลกระทบสิ่งแวดล้อม ซึ่งเสร็จสมบูรณ์ในปี 2537
หลังผ่านกระบวนการเสนอหลายขั้นตอน เดือนกันยายน 2538 สำนักงานนโยบายและแผนสิ่งแวดล้อมยกเรื่องโครงการแก่งเสือเต้นให้คณะกรรมการสิ่งแวดล้อมแห่งชาติพิจารณา โดยคณะกรรมการฯ มีมติให้ตั้งอนุกรรมการเฉพาะกิจพิจารณาแนวทางดำเนินโครงการ โดยโครงการจะใช้เป็นแหล่งเก็บกักน้ำ มีปริมาณน้ำเพียงพอสำหรับการเพาะปลูกและอุปโภคบริโภคในเขตพื้นที่จังหวัดแพร่ สุโขทัย พิษณุโลก พิจิตร, ควบคุมปริมาณน้ำให้อยู่ในระดับเหมาะสม, ตลอดจนแก้ปัญหาขาดแคลนน้ำในฤดูแล้ง
22 เมษายน 2539 มีการชุมนุมของชาวบ้านเรียกร้องให้ยกเลิกโครงการ คณะรัฐมนตรีจึงมีมติให้ชะลอโครงการไปก่อน และอีกสิบกว่าปีต่อมา ในรัฐบาลอภิสิทธิ์ พลตรี สนั่น ขจรประศาสน์ รองนายกรัฐมนตรี มีการผลักดันโครงการดังกล่าวอีกครั้ง ซึ่งก็เผชิญกับเสียงคัดค้านที่ระบุว่าแก่งเสือเต้นเป็นพื้นที่ไม้สักทองผืนสุดท้ายของประเทศ แต่ทางพลตรีสนั่นว่า มีการตัดไม้สักทองไปหมดแล้ว และชี้แจงต่อไปว่า ข้อมูลการวิจัยจากมหาวิทยาลัยมหิดลศึกษาการพัฒนาโครงการแหล่งน้ำขนาดใหญ่เพื่อแก้ไขปัญหาน้ำแล้งและน้ำท่วมในบริเวณดังกล่าว มี 2 ทางเลือก คือ เขื่อนแก่งเสือเต้นและเขื่อนแม่น้ำยม แต่เขื่อนแก่งเสือเต้นเหมาะสมกว่าในแง่วิศวกรรมและเศรษฐกิจ ระหว่างปี 2545-2551 การศึกษาพบว่า อุทกภัยอันเกิดแก่จังหวัดริมแม่น้ำยมสร้างความเสียหายมูลค่ากว่า 150,000 ล้านบาท
คู่ซ่า ป่าระเบิด 3
คู่ซ่า ป่าระเบิด 3(อังกฤษ:Open Season 3)เป็นภาพยนตร์ภาคต่อจากคู่ซ่า ป่าระเบิด 2 เข้าฉายเมื่อ 21 ตุลาคม 2553 ผลิตโดย โซนีพิกเจอร์สแอนิเมชัน
เมื่อบู๊กมีเรื่องผิดใจกับเอลเลียตคู่ซ่าส์สุดซี้ของเขา บู๊กจึงตัดสินใจออกไปเที่ยวตัวเดียว และระหว่างทางบู๊กก็พบกับคณะละครสัตว์อันน่าตื่นตาตื่นใจ และได้พบกับหมีกริซลี่ย์ตัวหนึ่งที่หน้าตาเหมือนกับเขา เขาจึงขอสลับตัวกับหมีกริซลี่ย์ตัวนั้นเพื่อจะได้ชื่นชมความสนุกสนานของละคร สัตว์ และได้แสดงความสามารถพิเศษอันโดดเด่นของเขา แต่สถานการณ์ได้เปลี่ยนไปเมื่อคณะละครสัตว์แห่งนี้กำลังจะเดินทางกลับประเทศ รัสเซีย เมื่อเอลเลียตคู่ซ่าส์สุดซี้รู้เรื่องนี้เข้าจึงไม่รอช้าที่จะรวมพลผอง เพื่อนสัตว์ป่าเพื่อไปช่วยบู๊กกลับมาก่อนที่จะสายเกินไป!
วังปาฏิหาริย์
วังปาฏิหาริย์ (; ) เป็นเขตชุมชนแออัดในกรุงปารีสเมื่อครั้งอดีต โดยเป็นที่อาศัยของบรรดาผู้ลักลอบเข้าเมืองและผู้อพยพจากชนบทที่ปราศจากงานทำ กลายเป็นแหล่งที่ผู้คนเชื่อว่าเป็นซ่องโจร ก่อนเจ้าหน้าที่บ้านเมืองจะเข้ากวาดล้างไปจนสิ้นเมื่อต้นคริสต์ศตวรรษที่ 19
วังปาฏิหาริย์มีชื่อเสียง เพราะวิกตอร์ อูโก (Victor Hugo) นำไปใช้แต่งนิยายเรื่อง "นอทร์-ดามเดอปารี" (Notre-Dame de Paris, คนค่อมแห่งนอทร์-ดาม)
ในกรุงปารีสสมัยก่อน ผู้คนส่วนใหญ่เลี้ยงชีพด้วยการขอทาน ขอทานบางคนแสร้งทำป่วยเจ็บหรือเป็นโรค เพื่อเรียกความเห็นใจ ครั้นกลับบ้านแล้วก็เลิกเสแสร้งและทำปรกติดังเดิม ขอทานที่ตอนเช้าเห็นง่อยเปลี้ยอยู่ ตกกลางคืนอาจเห็นเดินได้วิ่งปรื๋ออยู่ในชุมชนแออัดเป็นต้น ราวกับว่ามีเรื่องอัศจรรย์เกิดขึ้นในชุมชนเหล่านี้ทุก ๆ วัน ชาวปารีสจึงเรียกปรากฏการณ์นี้ว่า "ปาฏิหาริย์" และเรียกชุมชนของคนเหล่านี้ว่า "วังปาฏิหาริย์"
บ่อยครั้งที่ผู้คนพากันเชื่อว่า วังปาฏิหาริย์เป็นซ่องโจร มีหัวหน้ามีสถาบันของตนเองเพื่อแบ่งหน้าที่กันฉกชิงวิ่งราว ความเชื่อเช่นนี้เป็นของปรกติในกาลครั้งนั้น แต่น่าจะเป็นเรื่องเล่าขานกันสนุกปากมากกว่าเป็นเรื่องจริง ตัวอย่างเช่น ว่ากันว่า มีนักเรียนเรียนไม่จบกลุ่มหนึ่งคอยออกสั่งสอนคำหยาบประจำท้องถิ่นให้แก่ผู้มาใหม่ และเรียกนักเรียนเหล่านี้ว่า "อาร์ชิสซูพ็อตส์" (archissupots) เรื่องเล่าเช่นนี้เป็นเพราะในคริสต์ศตวรรษที่ 17 ซึ่งเรียกกันว่าเป็นวิกฤติกาล (time of crisis) นั้น เหล่านักเรียนนักศึกษามักสานความสัมพันธ์กับกลุ่มมิจฉาชีพ
อย่างไรก็ดี อ็องรี โซวาล (Henri Sauval) นักประวัติศาสตร์ในสมัยคริสต์ศตวรรษที่ 17 ยืนยันว่า วังปาฏิหาริย์เป็น "ถนนสายตันที่เหม็นสาบคละคลุ้ง, ไขเสนียดเฉอะแฉะ, ไม่สงบ และขรุขระ" เขาบันทึกว่า ท้องที่นี้ใช้ภาษาของตนเอง และมีวัฒนธรรมเป็นโจรและชอบสำส่อนทางเมถุนธรรม เขาว่า "พวกมันล้วนแต่แพศยาหื่นกาม ไม่มีใครตั้งอยู่ในศาสนาหรือกฎหมาย ไม่มีใครรู้จักบาปบุญคุณโทษ, การสมรส และศาสนกิจ" ขณะที่ เซอร์วิลเลียม วอลตัน (William Walton) นักวรรณศิลป์ชาวอังกฤษ กล่าวว่า "เหล่ายาจกที่ซ่อนเร้นอยู่ในมุมเมืองปารีสใช้สถานที่นี้เป็นร่มไม้ชายคา พวกเขามืดมน โสโครก สถุล และมีลับลมคมใน เสแสร้งว่าป่วยเจ็บ และชอบฉกชิงวิ่งราว"
วังปาฏิหาริย์ขยายตัวเป็นอันมากในรัชกาลพระเจ้าหลุยส์ที่ 14 (ค.ศ. 1654-1715) และเกิดขึ้นชุกชุมในกรุงปารีส แถว ๆ สำนักนางชีฟีย์-ดีเยอ (Filles-Dieu convent), ถนนต็องปล์ (Rue du Temple), ราชวังฌุสเซียน (Court of Jussienne), ถนนเรออูยยี (Reuilly Street), ถนนแซ็งต์ฌ็องและตูร์แนลโบซีร์ (Rue St. Jean et Tournelles Beausire) , ถนนเลแฌ็ล (Rue de l'Echelle) และกลางถนนไกโร (Cairo Street) กับถนนโรมูร์ (Rue Reaumur) โดยเฉพาะวังปาฏิหาริย์แถว ๆ กลางถนนไกโรกับถนนโรมูร์นี้เป็นแรงบันดาลใจของ วิกตอร์ อูโก ในการสร้างสรรค์วรรณกรรมเรื่อง "เลมีเซราบล์" (Les Misérables, เหยื่ออธรรม) กับเรื่อง "นอทร์-ดามเดอปารี"
เพราะว่าอาชญากรรมและความแร้นแค้นนับวันยิ่งทวีขึ้น เจ้าหน้าที่ในกรุงปารีสจึงพยายามลดชุมชนแออัดในนครลง หน้าที่นี้ตกแก่ กาเบรียล นีโกลา เดอ ลา เรย์นี (Gabriel Nicolas de la Reynie) ผู้บัญชาการตำรวจนครบาล โดยใน ค.ศ. 1667 เขาใช้กำลังตำรวจควบคุมพฤติกรรมชาวชุมชนแออัดอย่างเข้มงวด ครั้น ค.ศ. 1750 จึงเปลี่ยนไปใช้กลยุทธ์เพิ่มสุขอนามัยและปรับปรุงสถานะทางสังคมแทน บรรดาชุมชนแออัดจึงดับสูญลง และชาวประมงกับช่างโลหะพากันเข้าไปอยู่อาศัยแทน ร่องรอยสุดท้ายของวังปาฏิหาริย์สลายไปสิ้นเมื่อมีการปรับปรุงย่านสำนักนางชีฟีย์-ดีเยอขนานใหญ่ในช่วงการปฏิวัติฝรั่งเศสและหลังจากการบูรณะของบารงโอสม็อง (Haussmannisation) ในคริสต์ศตวรรษที่ 19
บารากะมอน เกาะมีฮา คนมีเฮ
บารากะมอน เกาะมีฮา คนมีเฮ () เป็นการ์ตูนญี่ปุ่น ผลงานของ ซัตสึกิ โยะชิโนะ เคยลงเป็นเรื่องสั้นตอนเดียวจบในนิตยสาร Gangan POWERED ฉบับเดือนเมษายน 2551 และด้วยเสียงตอบรับของผู้อ่าน จึงลงตอนที่ 2 ในฉบับเดือนตุลาคมปีเดียวกัน และตอนที่ 3 ในฉบับเดือนเมษายน 2552 และได้เริ่มลงในเว็บไซต์การ์ตูนออนไลน์ Gangan ONLINE ของสำนักพิมพ์ Square Enix ตั้งแต่วันที่ 21 กุมภาพันธ์ 2552 เดือนละ 1 ตอน โดยปัจจุบันมียอดขายฉบับรวมเล่มรวมกันเกินกว่า 1,800,000 เล่มแล้ว
เนื้อเรื่องเกี่ยวกับความสัมพันธ์ระหว่างนักเขียนพู่กันซึ่งเติบโตมาในเมืองหลวงกับชาวเกาะบนหมู่เกาะโกะโต จังหวัดนะงะซะกิ ซึ่งเป็นบ้านเกิดและที่อยู่ของผู้เขียน
ชื่อเรื่อง "บารากะมอน" มาจากภาษาถิ่นของหมู่เกาะโกะโต มีความหมายว่า "คนที่สดใสแข็งแรง"
และในหนังสือรวมการ์ตูนสั้นของซัตสึกิ โยะชิโนะ "Mishikaka! Yoshino Satsuki Tanpenshū" ยังมีเรื่องราวของมิวะและทามะซึ่งเป็นนักเรียน ม.ปลาย แล้วด้วย
ได้ประกาศสร้างอะนิเมะชัน ในเดือนกันยายน 2556 มีกำหนดฉายในปี 2557
ในงานเลี้ยงผู้ได้รับรางวัล ฮันดะ เซย์ชู นักเขียนพู่กันหนุ่มเผลอเข้าไปชกหน้าผู้อำนวยการพิพิธภัณฑ์แสดงงานเขียนพู่กัน เพราะรับไม่ได้ที่ถูกวิพากษ์วิจารณ์ผลงานของตนอย่างเสีย ๆ หาย ๆ จนเป็นเรื่องราวใหญ่โต พ่อของเซย์ชูจึงส่งตัวลูกชายไปไปอยู่บนเกาะอันห่างไกลและแวดล้อมไปด้วยธรรมชาติ โดยหวังให้เขาค้นพบความเป็นมนุษย์ที่ขาดหายไป
ณ ที่นั้น เซย์ชูได้พบกับเด็กชาวเกาะ โคโตอิชิ นารุ เด็กหญิงตัวเล็กผู้ซึ่งแก่นแก้วไร้เดียงสา และค่อย ๆ สนิทกันมากขึ้นเรื่อย ๆ แม้ว่าเขาจะกังวลเรื่องความสัมพันธ์กับคนบนเกาะซึ่งดูมีเอกลักษณ์ไม่ซ้ำแบบใคร แต่ก็ดูเหมือนว่าเซย์ชูจะเริ่มค้นเจออะไรใหม่ ๆ บางอย่าง
การ์ตูนเรื่องนี้แต่งและวาดภาพโดย"ซัตสึกิ โยชิโนะ" เริ่มแรกเผยแพร่ทาง กันกันออนไลน์ นิฮงเว็บคอมมิคไฮชินไซต์ ของบริษัท สแควร์เอนิกซ์ ในวันที่ 21 กุมภาพันธ์ พ.ศ. 2552 ปัจจุบันฉบับภาษาญี่ปุ่นมีจำนวน 10 เล่ม ส่วนฉบับภาษาไทยทาง เนชั่น เอ็ดดูเทนเมนท์ ได้ลิขสิทธิ์ มีจำนวน 4 เล่ม
ยูริ ชิเน็ง
ยูริ ชิเน็ง () เป็นนักร้องและนักแสดงชาวญี่ปุ่น ที่เริ่มต้นจากการเป็นนักแสดงเด็ก ปัจจุบันคือ 1 ในสมาชิกวงบอยแบนด์ชื่อดัง hey! say! JUMP บิดาของเขาคือนักกีฬายิมนาสติกทีมชาติ ทากาชิ ชิเน็ง ซึ่งเคยได้รับเหรียญทองแดงโอลิมปิก มารดาคือ โอซาวะ ยูริ อดีตผู้ประกาศข่าวสาว ชิเน็ง ยูริ ยังเรียนแจ๊สแด๊นซ์ตั้งแต่อายุ 3 ขวบ และเข้าร่วมสังกัด Johnny & Associates วันที่ 2 มิถุนายน 2546
ตำบลน้ำปั้ว
ตำบลน้ำปั้ว เป็นตำบลหนึ่งในอำเภอเวียงสา จังหวัดน่าน ตั้งอยู่บริเวณตอนเหนือของอำเภอ
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลน้ำปั้ว มีพื้นที่ครอบคลุมตำบลน้ำปั้วทั้งหมด
เลขที่ 167 หมู่ 3 ตำบลน้ำปั้ว อ.เวียงสา จ.น่าน 55110 โทร. 054-765152 - 3 Fax 054-765152 - 3 ต่อ 14
แบ่งการปกครองออกเป็น 7 หมู่บ้าน ได้แก่
ตำบลยาบหัวนา
ตำบลยาบหัวนา เป็นตำบลหนึ่งในอำเภอเวียงสา จังหวัดน่าน ตั้งอยู่บริเวณทิศตะวันตกสุดของอำเภอแบ่งการปกครองออกเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลยาบหัวนา มีพื้นที่ครอบคลุมตำบลยาบหัวนาทั้งหมด
ส.พลายน้อย
ส.พลายน้อย เป็นนามปากกาที่รู้จักกันดีและใช้อย่างแพร่หลายของ สมบัติ พลายน้อย เป็นนักเขียนสารคดีเกี่ยวกับประวัติศาสตร์ไทย วัฒนธรรม ภูมิศาสตร์ ประเพณี สังคมไทยด้านต่าง ๆ ได้รับยกย่องเป็นศิลปินแห่งชาติสาขาวรรณศิลป์ ในปี พ.ศ. 2553
เกิดเมื่อวันที่ 24 พฤษภาคม พ.ศ. 2472 ที่อำเภอพระนครศรีอยุธยา จังหวัดพระนครศรีอยุธยา จบการศึกษาชั้นประถมศึกษาที่โรงเรียนประชาบาล วัดประดู่ทรงธรรม มัธยมศึกษาที่โรงเรียนอยุธยาวิทยาลัย และประกาศนียบัตรวิชาครูพิเศษประถม (พ.ป.)
รับราชการครั้งแรกเป็นเสมียนสรรพากรและเปลี่ยนอาชีพไปรับราชการครูเป็นเวลา 5 ปี มีความสนใจในงานด้านการเขียนมาตั้งแต่ครั้งเรียนชั้นมัธยมศึกษา โดยได้สมัครเรียนวิชาการประพันธ์และการหนังสือพิมพ์ทางไปรษณีย์ของ อาจารย์เปลื้อง ณ นคร จึงงานเริ่มเขียนอย่างจริงจังนับแต่นั้นเป็นต้นมา
ต่อมาได้รับการชวนจาก อ.เปลื้อง มาทำงานด้านวารสารของกระทรวงศึกษาธิการหลายฉบับ มีผลงานเขียน ประเภทบทความ บทละคร สารคดี และเรื่องสั้นพิมพ์เผยแพร่ในวารสารต่าง ๆ เป็นจำนวนมาก ขณะเดียวกันก็ได้จัดรายการวิทยุศึกษาไปพร้อม ๆ กันด้วย
เคยดำรงตำแหน่งหัวหน้างานโสตทัศนูปกรณ์และเอกสารสิ่งพิมพ์ กองส่งเสริมและเผยแพร่วัฒนธรรม สำนักงานคณะกรรมการวัฒนธรรมแห่งชาติ และเป็นบรรณาธิการวารสารวัฒนธรรมไทย
พ.ศ. 2528 ก่อนที่จะเกษียณอายุราชการ 2 ปี ได้ลาออกจากราชการ เพื่อเขียนหนังสือแต่เพียงอย่างเดียว
ถือเป็นนักเขียนที่มีความสามารถเขียนหนังสือได้หลายประเภท ปัจจุบันมีงานเขียนรวมเล่มแล้ว ประมาณ 100 เล่ม ส่วนใหญ่เป็นงานเขียนประเภทสารคดี นิทาน ชีวประวัติบุคคลสำคัญ สารานุกรม และปกิณกะอื่น ๆ จำนวนมาก อาทิ เจ้าพระยาวิชาเยนทร์, พระเจ้าตากสินมหาราชแห่งชาติไทย, สารคดีน่ารู้สารพัดนึก, เล่าเรื่องบางกอก, เล่าเรื่องพม่ารามัญ, สารานุกรมประวัติศาสตร์ไทย เป็นต้น
ชีวิตครอบครัว สมรสกับนางจงกล พลายน้อย มีบุตรด้วยกันทั้งหมด 1 คน
ท้าวกุเวร
ท้าวกุเวร ( "กุเพร", "กุเวร", "กุเปรัน") เป็นหนึ่งในสี่จาตุมหาราช ผู้ปกครองเหล่ายักษ์ เป็นชื่อของเทพแห่งความมั่งคั่ง ตามคติในศาสนาพุทธและศาสนาฮินดู นับถือกันว่าพระองค์เป็นทิกบาลหรือเทพประจำทิศเหนือ และเป็นเทพผู้คุ้มครองโลก (โลกบาล)
บางตำราเรียกท้าวกุเวรว่า "ท้าวเวสสุวรรณ" ( "ไวศฺรวณ", "เวสฺสวณ") ตามนามโคตรของท้าวกุเวรในศาสนาฮินดู ส่วนในศาสนาเชนจะเรียกเทพองค์นี้ว่า ศารวนุภูติ (Sarvanubhuti)
ทวินส์ (เกิร์ลกรุ๊ป)
ทวินส์ (, ) เป็นวงดนตรีเกิร์ลกรุปดูโอสัญชาติฮ่องกง ในแนวคันโตป็อปและทีนป็อป สมาชิกประกอบด้วย อาซา หรือ ชาร์ลีน ชอย และ อาเจียว หรือ จิลเลียน ชุง
ทวินส์ เกิดขึ้นจากที่อาซาและอาเจียวเซ็นสัญญาเข้าสังกัด เอมเพอร์เรอร์ เอนเตอร์เทนเมนต์ กรุป (EEG) ในปี ค.ศ. 2001 หลังจากได้เรียนร้องเพลงและการแสดงต่าง ๆ ร่วมกันจนกลายเป็นเพื่อนกัน จึงได้ออกมินิอัลบั้มออกมาในปีนั้น ในชื่อชุดเดียวกับวง ซึ่งประสบความสำเร็จเป็นอย่างดี และได้ลบความเชื่อที่ว่านักร้องหญิงของฮ่องกงประสบความสำเร็จได้ยาก
ต่อมาทางต้นสังกัด จึงได้ออกอัลบั้มชุดแรกในปีเดียวกันนั้น ในชื่อ "Twins' Love" ประสบความสำเร็จเป็นอย่างมากกับภาพลักษณ์เด็กสาววัยใส รวมทั้งได้แสดงคอนเสิร์ตครั้งแรกที่ฮ่องกง โคลิเซียม ซึ่งนับสถานที่จัดการแสดงของดารานักร้องระดับของฮ่องกง โดยอาซาในขณะนั้นกลายเป็นนักร้องหญิงอายุน้อยสุดที่ได้แสดงคอนเสิร์ตที่นี่ด้วย
หลังจากประสบความสำเร็จอย่างมากในฮ่องกงแล้ว ในปี ค.ศ. 2005 ทางต้นสังกัดได้ให้ฝึกฝนภาษาจีนกลาง เพื่อที่จะเจาะตลาดจีนแผ่นดินใหญ่ โดยออกอัลบั้มเพลงจีนกลางชุดแรกชื่อ "Trainee Cupid" (見習愛神-"เจินสีอายเซิน") ซึ่งทำยอดขายได้สูงถึง 8 แสนแผ่น
นอกจากงานเพลงแล้ว ทั้งคู่ยังได้มีผลงานการแสดงในโฆษณา, โทรทัศน์ และภาพยนตร์ร่วมกันและเดี่ยวอีกหลายชิ้น อาทิ "The Twins Effect" ในปี ค.ศ. 2003, "The Twins Effect 2" ในปี ค.ศ. 2004, "House of Fury" ในปี ค.ศ. 2005, "Naraka 19" ในปี ค.ศ. 2007 และละครโทรทัศน์ ชุด "ไซอิ๋ว" ร่วมกับ จาง เหว่ยเจี้ยน ในปี ค.ศ. 2005 เป็นต้น
ทางวงประสบปัญหาเมื่อปี ค.ศ. 2008 เมื่ออาเจียวถูกพบว่ามีภาพถ่ายในแบบวาบหวิวกับ เฉิน กวานซี นักแสดงและนักร้องหนุ่มชื่อดัง นับเป็นข่าวอื้อฉาวอย่างมากของวงการบันเทิง ทำให้ต้องเก็บตัวและให้อาซาออกอัลบั้มเดี่ยว จากนั้นในปี ค.ศ. 2010 อาซาก็ได้เปิดแถลงข่าวว่าเลิกกับสามีซึ่งจดทะเบียนสมรสกันมาตั้งแต่ปี ค.ศ. 2006 ซึ่งสาธารณชนไม่ทราบมาก่อน
ในปี ค.ศ. 2011 ซึ่งเป็นปีที่ทางวงครบรอบ 10 ปี ได้ออกอัลบั้มชุดล่าสุด ในชื่อ "3650" ซึ่งเป็นการเฉลิมฉลองกับวาระครบรอบการตั้งวงด้วย
Bismuth sulfite agar
Bismuth sulfite agar เป็นอาหารเลี้ยงเชื้อที่ใช้แยก "Salmonella" ใช้กลูโคส เป็นแหล่งคาร์บอน BLBG และ bismuth หยุดการเจริญของ แบคทีเรียแกรมบวก Bismuth sulfite agar ใช้ทดสอบความสามารถของการใช้ ferrous sulfate และเปลี่ยนไปเป็นไฮโดรเจนซัลไฟด์
Bismuth sulfite agar โดยทั่วไปประกอบด้วย (% w/v):
อาหารนี้ฆ่าเชื้อด้วยการกรอง นึ่งฆ่าเชื้อไม่ได้ ot autoclaved.
อาหารทดสอบราเดอร์มาโทไฟต์
อาหารสำหรับทดสอบราเดอร์มาโทไฟต์ (Dermatophyte Test Medium;DTM) เป็นอาหารที่ใช้เลี้ยงเชื้อรากลุ่มเดอร์มาโทไฟต์ ซึ่งมีพื้นฐานมาจาก Sabouraud's dextrose agar ที่เติม cyclohexamide เพื่อยับยั้งการเจริญของเชื้อราชนิดแซพโพรไฟต์ ยาปฏิชีวนะ ที่ยับยั้งการเจริญของ แบคทีเรีย และฟีนอล เรด ที่ใช้เป็นอินดิเคเตอร์ อินดิเคเตอร์นี้ใช้จำแนกเชื้อราชนิดเดอร์มาโทไฟต์ ที่ชอบใช้สารประกอบไนโตรเจนได้สารที่เป็นเบสออกมาทำให้สีแดงของอาหารเปลี่ยนไป ในขณะที่เชื้อราชนิดแซพโพรไฟต์ทั่วไปจะใช้คาร์โบไฮเดรตและย่อยให้ได้สารที่เป็นกรดทำให้อาหารยังเป็นสีแดง
Opticks
Opticks เป็นชื่อหนังสือที่เขียนโดย นักฟิสิกส์ชาวอังกฤษ เซอร์ไอแซก นิวตัน ซึ่งได้ตีพิมพ์ในปี คศ. 1704 มีเนื้อหาเกี่ยวกับ ออพติก และ การหักเหของแสง ได้รับการพิจารณาว่าเป็นงานที่มีความสำคัญทางวิทยาศาสตร์ หนังสือเล่มนี้เป็นผลงานชิ้นที่สอง ในด้านฟิสิกส์ของนิวตัน
เป็นการรวบรวมผลการทดลองจำนวนมาก เรื่องเกี่ยวกับการสะท้อนของแสง โดยใช้กระจกหลายรูปทรง การเบี่ยงเบนของแสง ผ่านตัวกลางเช่น อากาศไปสู่ตัวกลางอื่น น้ำไปสู่กระจก นอกเหนือจากนั้น หนังสือเล่มนี้ยังศึกษาธรรมชาติของแสงและสี ซึ่งนิวตันเรียกว่า "inflextion of light"
นิวตันยังให้การสนับสนุนในเรื่องปริซึมกระจายแสง เขาให้ความสนใจการจัดวางปริซึมเป็นชุดของปริซึม เพื่อการขยายลำแสง อันเป็นที่มาของนวัตกรรม เลเซอร์ ในอีก 275ปีให้หลัง ซึงต่อมาได้พัฒนาเป็นทฤษฎีมัลติปริซึมดิสเพอชัน
อลิซท่องแดนมหัศจรรย์
อลิซท่องแดนมหัศจรรย์เป็นนวนิยายที่เขียนเมื่อปี 1865 ซึ่งถูกเขียนโดยชาร์ล ลุดวิทซ์ ดอดจ์สันซึ่งกล่าวถึงสาวน้อยที่ชื่อว่าอลิซซึ่งตกลงไปในหลุมกระต่ายจนไปเจอเรื่องราวแฟนตาซีอย่างมากมาย เป็นนิยายที่ผู้ใหญ่อ่านได้เด็กอ่านดี
บทที่หนึ่ง ขณะที่อลิศกำลังนั่งอยู่ข้างแม่น้ำกับ(พี่น้องผู้หญิง) เมื่อหล่อนได้ยินเสียงเรียกคุยจากหล่อนจึงถูกกระต่ายพอไปยังหลุม เมื่อตกไปยังหลุมแล้วอลิศก็เจอห้องโถงขนาดใหญ่ที่ถูกล๊อคประตูกทุกๆด้าน จนเมื่อเห็นกุญแจของประตูที่มีขนาดเล็กเกินกว่าจะเปิดออกได้ แต่ตรงสวนกลางห้องโถงซึ่งมีขวดน้ำอยู่และฉลากเขียนว่า"ดืมฉัน"หล่อนจึงกินและตัวเล็กลงจนมีขนาดเท่าประตูทางออกและเมื่อออกไปแล้วก็ไปเจอเค้กที่เขียนว่า "กินฉัน" และเมื่อกินจึงทำให้กลับมาขนาดเท่าเดิม
อลิซท่องแดนมหัศจรรย์ (ภาพยนตร์การ์ตูนของดิสนีย์)
คอมเม้นท์
ปีเตอร์ แพน (ภาพยนตร์การ์ตูนของดิสนีย์)
ปีเตอร์เพน(Peter Pan)เป็นภาพยนตร์ของWalt Disney ออกฉายเมื่อ 5 กุมภาพันธ์ พ.ศ. 2497
วังบ้านดอกไม้
วังบ้านดอกไม้ ตั้งอยู่เลขที่ 129 ถนนหลวงฟากเหนือต่อกับถนนบริพัตร แขวงบ้านบาตร เขตป้อมปราบศัตรูพ่าย กรุงเทพมหานคร เดิมเป็นวังที่ประทับของนายพลเอก พระเจ้าบรมวงศ์เธอกรมพระกำแพงเพ็ชรอัครโยธิน (พระราชโอรสองค์ที่ 35 ใน พระบาทสมเด็จพระจุลจอมเกล้าเจ้าอยู่หัว) บิดาแห่งการรถไฟไทย และผู้ริเริ่มกิจการวิทยุกระจายเสียงเป็นครั้งแรกในประเทศไทย
วังบ้านดอกไม้เคยเป็นที่ตั้งกรมป่าไม้ภายหลังจากที่ราชสกุลบุรฉัตรขายวังให้กรมป่าไม้ ในปัจจุบันได้เปลี่ยนเป็นสำนักงานโรงงานกระดาษบางปะอินและสำนักงานคณะกรรมการอ้อยและน้ำตาล กระทรวงอุตสาหกรรม
จนกระทั่งในปี พ.ศ. 2548 วังบ้านดอกไม้ได้รับการขึ้นทะเบียนเป็นโบราณสถานโดยกรมศิลปากร พื้นที่โบราณสถานประมาณ 3 ไร่ 65 ตารางวา
นรกขุม 19 เกมสั่งตาย
นรกขุม 19 เกมสั่งตาย (, ) ภาพยนตร์สยองขวัญแฟนตาซีสัญชาติฮ่องกงในปี ค.ศ. 2007
ในงานส่งท้ายปีเก่าต้อนรับปีใหม่ของปี ค.ศ. 1997 มีนักศึกษาชายคนหนึ่งฆ่าตัวตายในห้องพักของตนเอง
ฤดูร้อนปี ค.ศ. 2007 นักศึกษาสาวกลุ่มหนึ่ง เพิ่งย้ายเข้ามาอยู่ในหอพักของมหาวิทยาลัย ประกอบด้วย เรน, อีวา, แมนดี้ และ เวนดี้ ต่อมา อีวาได้ฆ่าตัวตายอย่างลึกลับที่หน้าตึกร้างแห่งหนึ่ง ที่เรียกว่า "ตึกผี" เรน เป็นคนสุดท้ายที่ได้เจอเธอ และได้ถ่ายรูปเธอด้วยโทรศัพท์มือถือเป็นรูปสุดท้าย หมอเหยิน จิตแพทย์ขาพิการประจำมหาวิทยาลัย เป็นผู้ให้คำปรึกษาแก่นักศึกษากลุ่มนี้ โดยมี ไวโอเล็ต เป็นผู้ช่วย เรนได้พบกับ สารวัตรยิป นายตำรวจที่รู้จักเธอมาก่อน ที่มาเพื่อสืบการตายของอีวา เรนได้รู้ว่าการฆ่าตัวตายของอีวาเป็นการเล่นเกมอย่างหนึ่ง คือ การฝ่านรกขุมต่าง ๆ ซึ่งไวโอเล็ตเป็นผู้สร้างขึ้นมา โดยติดต่อผ่านเอสเอ็มเอสทางโทรศัพท์มือถือ นรกในเกมนี้มีทั้งหมด 19 ขุม โดยที่ขุมแรกถึงขุมที่ 9 เป็นขุมที่ผ่านได้ง่าย ๆ เพียงเอาชนะความกลัวฝังใจในอดีต แต่หลังจากนั้นถึงขุมที่ 18 จะผ่านได้ยาก และขุมที่ 19 เป็นขุมที่ไม่มีในความเชื่อ และไม่มีใครรู้ว่ามันจะมีสภาพเป็นอย่างไร ขณะเดียวกัน แมนดี้ก็เล่นเกมนี้ด้วยสภาพจิตใจที่หวาดผวา เรนพยายามห้ามเธอ แต่ก็ไม่เป็นผล
ไวโอเล็ตได้เล่นเกมนี้พร้อมเธอและก็จมน้ำตาย เรนได้พบกับ อาเกา นักศึกษาศิลปะหนุ่มที่ดูเหมือนว่าจะเป็นผู้ให้กำลังใจเธอและแนะนำเธอให้ผ่านแต่ละขุมไปให้ได้ เรนและสารวัตรยิปมารู้ทีหลังว่า อาเกา นั้นไม่มีตัวตนเพียงแต่เป็นภาพหลอนของนักศึกษาที่ฆ่าตัวตายเมื่อ 10 ปีก่อน โดยที่หมอเหยินเป็นผู้วางแผนทั้งหมดสร้างมาจากนวนิยายสยองขวัญวัยรุ่นในชื่อเดียวกัน ที่เป็นที่นิยมอย่างยิ่ง โดยสามารถทำยอดขายกว่า 2 ล้านเล่มในจีน ที่เขียนโดย ชอย ซุน เข้าฉายในเดือนกันยายน ค.ศ. 2007 โดยมี อาเจียว นักร้องสาววัยรุ่นแห่งวงทวินส์มารับบทนำ และมี อาซา คู่ดูโอมารับประกอบในเรื่องพร้อมด้วยนักแสดงวัยรุ่นของฮ่องกงและรุ่นใหญ่มากมาย โดยที่คำว่า "Naraka" ก็คือ นรก ในภาษาสันสกฤตที่มีความเชื่อว่ามีทั้งหมด 18 ขุม
แต่ในประเทศไทย มิได้เข้าฉายในโรงภาพยนตร์ทั่วไป แต่มีจำหน่ายในรูปแบบวีซีดีและดีวีดี
โตเกียวดิสนีย์แลนด์
โตเกียวดิสนีย์แลนด์ () เป็นสวนสนุกหนึ่งของโตเกียวดิสนีย์รีสอร์ต มีขนาดพื้นที่ 115 เอเคอร์ (465,000 ตารางเมตร) ตั้งอยู่ในที่เมืองอูรายาซุ จังหวัดชิบะ ประเทศญี่ปุ่น
โตเกียวดิสนีย์แลนด์เป็นสวนสนุกของดิสนีย์แห่งแรกที่สร้างขึ้นภายนอกสหรัฐอเมริกาและเป็นแห่งแรกของทวีปเอเชีย เปิดให้บริการในวันที่ 15 เมษายน พ.ศ. 2526 ก่อสร้างโดยวอลต์ดิสนีย์อิเมจจิเนียร์ริง ในลักษณะที่คล้ายคลึงกับดิสนีย์แลนด์ที่แคลิฟอร์เนียและแมจิกคิงดอมที่ฟลอริดา ดำเนินงานโดยบริษัทโอเรียนทัลแลนด์คอมปานี ซึ่งได้รับลิขสิทธิ์จากเดอะวอลต์ดิสนีย์ ทั้งโตเกียวดิสนีย์แลนด์และโตเกียวดิสนีย์ซี ถือเป็นสวนสนุกเพียงแห่งเดียวที่วอลส์ดิสนีย์มิได้เป็นเจ้าของกิจการ
สวนสนุกแบ่งออกเป็นเจ็ดสวนสนุกย่อย เช่น เวิร์ลด์บาซาร์ แอดเวนเจอร์แลนด์ เวสเทิร์นแลนด์ แฟนตาซีแลนด์ และทูมอโรว์แลนด์ นอกจากนี้ยังมีสวนสนุกย่อยอีกสองแห่งคือคริกเตอร์คันทรีและมิกกี้ตูนทาวน์ ในปี 2009 โตเกียวดิสนีย์แลนด์มีจำนวนผู้เข้าชมประมาณ 13.65 ล้านคน จัดอยู่ในอันดับที่สามของสวนสนุกดิสนีย์ที่มีผู้เข้าชมมากที่สุดรองจากแมจิกคิงดอมที่ฟลอริดา และดิสนีย์แลนด์ที่แคลิฟอร์เนีย
ดิสนีย์แลนด์
ดิสนีย์แลนด์พาร์ก () หรือดิสนีย์แลนด์ () เป็นสวนสนุกในเมืองอนาไฮม์ รัฐแคลิฟอร์เนีย สหรัฐอเมริกา เปิดบริการเมือ 17 กรกฎาคม ค.ศ. 1955 มันเป็นสวนสนุกที่เดียวที่ออกแบบและสร้างขึ้นภายใต้การกำกับดูแลโดยตรงของวอลต์ ดิสนีย์
วอลต์ ดิสนีย์ได้นำเสนอแนวคิดดิสนีย์แลนด์หลังจากไปเที่ยวสวนสนุกที่ต่าง ๆ พร้อมกับลูกสาวของเขาในช่วงคริสต์ทศวรรษ 1930 และ 1940 เขาจินตนาการถึงการสร้างสถานที่ท่องเที่ยวที่อยู่ติดกับสตูดิโอของเขาในเบอร์แบงก์เพื่อสร้างความบันเทิงให้กับแฟน ๆ ที่อยากไป อย่างไรก็ตามในไม่ช้าเขาก็ตระหนักว่าขนาดที่เสนอไปนั้นมีขนาดเล็กเกินไป หลังจากซื้อที่ปรึกษาเพื่อช่วยให้เขาพิจารณาไซต์ที่เหมาะสมสำหรับโครงการของเขาดิสนีย์ได้ซื้อพื้นที่ 160 เอเคอร์ ที่อยู่ใกล้กับอนาไฮม์ในปี ค.ศ. 1953 การก่อสร้างเริ่มขึ้นเมื่อปี ค.ศ. 1954 และสวนสาธารณะได้เปิดตัวในงานแถลงข่าวถ่ายทอดสดทางโทรทัศน์ออกอากาศทางสถานีโทรทัศน์เอบีซีเครือข่ายเมื่อวันที่ 17 กรกฎาคม ค.ศ. 1955
ตั้งแต่ดิสนีย์แลนด์เปิดบริการได้รับการขยายและปรับปรุงที่สำคัญ รวมถึงการเพิ่มของนิวออร์ลีนส์สแควร์ในปี ค.ศ. 1966 แบร์คันทรี (ปัจจุบันเปลี่ยนชื่อเป็นคลิตเตอร์คันทรี) ในปี ค.ศ. 1972 มิกกี้ทูนทาวน์ในปี ค.ศ. 1993 และ ในปี ค.ศ. 2019 เปิดให้บริการในปี ค.ศ. 2001
ดิสนีย์แลนด์มีนักท่องเที่ยวเข้าชมมากกว่าสวนสนุกอื่น ๆ ในโลกโดยมีผู้เข้าร่วมกว่า 650 ล้านคนตั้งแต่เปิดให้บริการ ในปี ค.ศ. 2013 พาร์กมีผู้เข้าชมประมาณ 16.2 ล้านคนทำให้เป็นสถานที่ที่มีผู้เข้าชมมากที่สุดเป็นอันดับสามของโลก
เป็นถนนทอดยาวที่มีชวนให้นึกถึงยุตวิกตอเรียของสหรัฐ มีสถานีรถไฟ โรงภาพยนตร์ จตุรัสเมือง ศาลากลาง สถานีดับเพลิง และร้านค้าต่าง ๆ
เป็นพื้นที่จำลองป่าเขตร้อนที่อยู่ห่างไกลของโลก มีเครื่องเล่นที่สำคัญ คือ จังเกิลครูซ, อินเดียนาโจนส์แอดเวนเจอร์, ทาร์ซานทรีเฮาส์, เอ็นชานเต็ดติกิรูม
เป็นการจำลองชีวิตของชาวอเมริกันเวสต์เก่า ความโรแมนติกของคาวบอย และชนพื้นเมืองอเมริกัน การสำรวจความลึกลับของแม่น้ำแห่งอเมริกา มีเครื่องเล่นที่สำคัญ คือ บิ๊กธันเดอร์เมาท์เทนเรลโรด, มาร์กทเวนริเวอร์โบลท์, เซลลิงชิพโคลอมเบีย, ไพเรตไลอาออนทอมซอเยอร์ไอแลนด์
เป็นแฟนตาซีในยุคกลาง เป็นธีมปาร์ตี้น้ำชา มีเครื่องเล่นน่าสนใจ เช่น อิทส์สมอลเวิลด์, ปีเตอร์แพนไฟท์, เดอะแมนนี่แอดเวนเจอร์ออฟวินนี่เดอะพูห์ เป็นต้น
เป็นการจำลองโลกในอนาคต อวกาศ หุ่นยนต์ และอื่น ๆ มีเครื่องเล่นที่สำคัญ คือ สเปซเมาท์เทน, สตาร์วอรส์ลันช์เบย์, อูโทเปีย, , ดิสนีย์แลนด์มอนอเรลซิสเทม, แอสโตรออร์บิเตอร์, บัซซ์ไลท์เยียร์แอทแทรกชันส์, ไฟน์ดิ้งนีโมซับมารีนโวยาจ, สตาร์ทัวร์ – เดอะแอดเวนเจอรส์คอนทินิว
เป็นพื้นที่จำลองความเป็นชาวอินเดียแดงในสหรัฐ
เป็นพื้นที่จำลองนิวออร์ลีนส์ในศตวรรษที่ 19 มีเครื่องเล่นที่สำคัญ คือ ไพเรตออฟเดอะแคริบเบียน, เดอะฮันเต็ดแมนชัน
เป็นการจำลองเมือง แรงบันดาลใจจากยุค 30 เป็นบ้านของตัวละครต่าง ๆ ในเรื่องมิกกี้เมาส์
ในเดือนสิงหาคม ปี ค.ศ. 2015 บ๊อบ ไอเกอร์ ประกาศเพิ่ม ในงานดี23 จะเปิดบริการในปี ค.ศ. 2019 ซึ่งรวมถึงจะมีเครื่องเล่น มิลเลนเนี่ยม ฟาลค่อน อีกด้วย
อูรายาซุ
อูรายาซุ () เป็นเมืองในจังหวัดชิบะ ประเทศญี่ปุ่น ตั้งอยู่ทางทิศตะวันออกของกรุงโตเกียว มีขนาดพื้นที่ทั้งสิ้น 17.29 ตารางกิโลเมตร ในปี พ.ศ. 2554 มีจำนวนประชากร 164,822 คน
อูรายาซุเป็นเมืองที่ตั้งของโตเกียวดิสนีย์รีสอร์ตและสำนักงานใหญ่ของบริษัทโอเรียนทัลแลนด์คอมปานี
โซฟาร์ฟรอมเดอะแบมบูโกรฟ
โซฟาร์ฟรอมเดอะแบมบูโกรฟ () เป็นนวนิยายกึ่งอัตชีวประวัติ เขียนโดยโยโกะ คาวาชิมะ วัทคินส์ นักเขียนชาวญี่ปุ่น-อเมริกัน เดิมตีพิมพ์โดยบีชทรีในเดือนเมษายน พ.ศ. 2529 หนังสือเล่มนี้ไม่มีรุ่นภาษาญี่ปุ่น ขณะที่ทางการจีนสั่งห้ามตีพิมพ์ในประเทศ
หนังสือของวัทคินส์เกิดขึ้นในช่วงปลายสุดของสงครามโลกครั้งที่สอง เป็นเรื่องราวเกี่ยวกับเด็กหญิงชาวญี่ปุ่นวัยสิบเอ็ดปี โยโกะ คาวาชิมะ ซึ่งต้องออกจากบ้านในนานัม (Nanam) ซึ่งตั้งอยู่ทางเหนือของเกาหลี พร้อมกับครอบครัวเพื่อเดินทางลงใต้ไปยังโซล จากนั้นไปยังปูซาน และเดินทางกลับญี่ปุ่นซึ่งเป็นบ้านเกิด
เรื่องราวเริ่มต้นขึ้นเมื่อโยโกะ คาวาชิมะ (พร้อมกับแม่และพี่สาว) กำลังอาศัยอยู่ในนานัม นครแห่งหนึ่งทางตอนเหนือของเกาหลี เมื่อเกาหลีไม่ปลอดภัย โยโกะและครอบครัวของเธอจำต้องเดินทางกลับประเทศญี่ปุ่น ซ่อนตัวจากทั้งทหารญี่ปุ่นและชาวเกาหลี พี่ชายของเธอ ฮิเดโยะ พยายามหนีเช่นกัน แต่เขาถูกแยกจากครอบครัว เพราะเขาทดลองสมัครเข้าร่วมกองทัพ และจงใจไม่ผ่านข้อสอบเขียน เพราะการตัดสินใจนาทีสุดท้ายที่ไม่อยากเข้าร่วมสงคราม เขาจึงถูกส่งไปทำงานที่โรงงานผลิตกระสุนหกวันต่อสัปดาห์ ซึ่งเป็นเหตุที่เขาแยกจากครอบครัวของเขาเมื่อคาวาชิมะจำต้องหนี ครอบครัวเผชิญกับการเดินทางอันยากลำบากขณะเดินทางไปยังโซลและปูซาน เพื่อขึ้นเรือข้ามฟากไปยังญี่ปุ่น
เมื่อโยโกะ พี่สาว โกะ และแม่ของพวกเขามาถึงฟุกุโอกะ พวกเขาได้เดินทางต่อมายังเดียวโต อันเป็นที่อยู่ของครอบครัวของแม่ เธอจากไปอาโอโมริเพื่อขอความช่วยเหลือจากบิดามารดา และกลับมาบอกข่าวแก่โยโกะและพี่สาวว่า ตายายได้เสียชีวิตแล้ว แม่ของพวกเขาเสียชีวิตวันเดียวกัน ทิ้งให้โยโกะและโกะรอการกลับมาถึงพี่ชาย เรียงความของโยโกะได้ถูกตีพิมพ์ในหนังสือพิมพ์ในตอนหลัง ซึ่งช่วยให้ฮิเดโยะหาทั้งสองเจอ
อีกไม่กี่เดือนให้หลัง ทั้งสามพบกันอีกครั้งที่มาอิซุรุ และฮิเดโยะเล่าเรื่องราวการหลบหนีของตนและเดินทางถึงญี่ปุ่น
ชนิดข้อมูลแบบบูล
ในวิทยาการคอมพิวเตอร์ ชนิดข้อมูลแบบบูล () หรือ ชนิดข้อมูลแบบตรรกะ เป็นชนิดข้อมูลแบบหนึ่ง เก็บค่าได้เพียง 2 ค่าคือ ค่าจริงและค่าเท็จ ใช้ในการเก็บค่าความจริงและดำเนินการแบบพีชคณิตบูลีน ชื่อบูลนี้มาจากจอร์จ บูลซึ่งได้นิยามระบบพีชคณิตบูลีนขึ้น
ภาษาคอมพิวเตอร์ส่วนใหญ่มักมีชนิดข้อมูลแบบบูลเป็นชนิดข้อมูลพื้นฐาน เช่น ภาษาซีพลัสพลัส เป็นต้น ตัวดำเนินการเปรียบเทียบ เช่น ≤ , ≠ จะให้ผลลัพธ์ออกมาเป็นชนิดข้อมูลแบบบูล อาจนำผลลัพธ์ที่ได้ไปตรวจสอบค่าความจริงโดยคำสั่งเงื่อนไข หรือคำสั่งทำซ้ำ ค่าจริงและเท็จในภาษาส่วนใหญ่ มักถูกแทนด้วยเลข 1 และ 0 ตามลำดับ ถึงแม้การเก็บข้อมูล จริง/เท็จ จะสามารถเก็บได้ใน 1 บิต แต่จะยากต่อการประมวลผลในหน่วยประมวลผลกลาง จึงทำให้มีการออกแบบชนิดข้อมูลแบบบูลให้ใช้เนื้อที่ 1 ไบต์
บางภาษาที่ไม่มีชนิดข้อมูลแบบบูลเป็นชนิดข้อมูลพื้นฐาน เช่นภาษาซี ก็อาจจะใช้เลข 0 , 1 เก็บบนชนิดข้อมูลที่ใช้พื้นที่น้อยที่สุด เช่น ชนิดข้อมูลแบบอักขระ ซึ่งใช้เนื้อที่ 1 ไบต์เช่นกัน
บางภาษาพัฒนาวิธีในการจัดเก็บให้มีประสิทธิภาพยิ่งขึ้น เช่นบิตเวกเตอร์ หรือ บิตเซต (จากไลบรารีแม่แบบมาตรฐาน) ของชนิดข้อมูลแบบบูลในภาษาซีพลัสพลัสจะใช้เนื้อที่เพียง 1 บิตต่อสมาชิก
บางภาษา เช่น ภาษารูบี้ ค่าจริงและค่าเท็จ เป็นคลาส ที่แยกออกจากกัน ดังนั้นจึงไม่มีชนิดข้อมูลแบบบูล
การตรวจด้วยการยกขาขึ้นตรง ๆ
การตรวจด้วยการยกขาขึ้นตรง ๆ (straight leg raising) หรืออาการแสดงของลาเซก (Lasegue's sign), การตรวจของลาเซก หรืออาการแสดงของลาซาเรวิก เป็นการตรวจร่างกายทางการแพทย์อย่างหนึ่ง เพื่อตรวจว่าผู้ป่วยปวดหลังมีสาเหตุมาจากหมอนรองกระดูกเคลื่อนหรือไม่ ซึ่งส่วนใหญ่จะเป็นการตรวจการเคลื่อนของหมอนรองกระดูกสันหลังที่ตำแหน่ง L5 (เส้นประสาทไขสันหลังระดับเอว (lumbar) เส้นที่ 5), S1 (เส้นประสาทไขสันหลังระดับก้นกบ (sacral) เส้นที่ 1) และ S2 (เส้นที่ 2)
ให้ผู้ป่วยนอนหงายราบบนเตียงตรวจ ผู้ตรวจยกขาของผู้ป่วยขึ้นตรงๆ โดยไม่ให้เข่างอ
ในสถานการณ์ที่ไม่สะดวก เช่น การตรวจผู้ป่วยจำนวนมากในเวลาจำกัด อย่างในการตรวจผู้ป่วยนอกของโรงพยาบาลทั่วไป ผู้ตรวจอาจตรวจในท่านั่ง และยกขาผู้ป่วยขึ้นตรง ๆ โดยไม่ให้เข่างอ วิธีนี้สะดวกกว่า แต่มีความไวลดลง
ถือว่าผลบวกเมื่อมีอาการปวดตามแนวเส้นประสาทไซติกาเมื่อยกขาขึ้นสูงระหว่าง 30-70 องศา ค่านี้มีความไว 91% และความจำเพาะ 26%:
หากยกขาอีกข้างขึ้นตรงๆ แล้วมีอาการปวดตามแนวเส้นประสาทไซติกาที่ขาข้างที่ไม่ได้ยก (cross straight leg raising) จะมีความไว 29% และความจำเพาะ 88%
อาทมาต
อาทมาต, อาทมาฏ, อาตมาท, อาทมารถ หรือ อาจสามารถ เป็นชื่อเรียกวิชาดาบแขนงหนึ่งของไทย เชื่อกันว่าตกทอดมาครั้งแผ่นดินสมเด็จพระนเรศวรมหาราช ตั้งแต่ยังมีพระอิสริยยศ เป็น พระอุปราชวังหน้ารั้งเมืองพิษณุโลก 
วิชาดาบอาทมาฏ มีจุดเด่นอยู่ที่ความรวดเร็วและรุนแรง สามารถสู้ได้เพียงคนเดียวต่อคู่ต่อสู้หลายคน มีท่ารุกเป็นท่าเดียวกับท่ารับ เมื่อคู่ต่อสู้ฟันมาจะรับและฟันกลับทันที ไม่มีอะไรตายตัว มีแม่ไม้ 3 ท่า คือคลุมไตรภพ ตลบสิงขร และย้อนฟองสมุทร และมีท่าไม้รำ 12 ท่า ได้แก่
โดยหัวใจของวิชาอาทมาฏ มีเป็นคำกล่าวที่คล้องจองกันดังนี้
ลักษณะของดาบแบบอาทมาฏ จะเป็นดาบสองมือ (ดาบคู่) ที่สั้นและมีน้ำหนักเบา มีความคล่องแคล่ว มีด้ามที่ยาวกว่าดาบปกติ เพื่อป้องกันข้อแขนและเส้นเอ็นของผู้ใช้ อีกทั้งสามารถใช้ผลักหรือดันคู่ต่อสู้ให้เสียหลักได้ รวมถึงใช้กระแทกกระทุ้งด้วย และด้านคมที่ต่อจากด้ามจะเป็นสันที่หนาและยาวใช้สำหรับรับ โดยไม่ใช้ส่วนคมดาบเพราะจะทำให้ดาบบิ่นชำรุดได้ง่าย ซึ่งหัวใจของดาบแบบอาทมาฏ มีเป็นคำที่คล้องจองกัน คือ
นอกจากนี้แล้ว คำว่า อาทมาฏ ยังเป็นคำใช้เรียกกองทหารหน่วยลาดตระเวนหาข่าวในสมัยโบราณ คล้ายหน่วยรบพิเศษในปัจจุบัน โดยมากมักจะเป็นชาวมอญเนื่องจากสื่อสารได้หลายภาษา
วิชาอาทมาฏถูกอ้างอิงถึงในสื่อวัฒนธรรมร่วมสมัย อาทิ "ขุนศึก" นวนิยายโดย ไม้ เมืองเดิม ในปี พ.ศ. 2497 และในหนังสือการ์ตูนเรื่อง "กองอาทมาตประกาศศึก" ในปี พ.ศ. 2550 เป็นต้น และอ้างอิงถึงในวรรณคดีของไทยเช่น "ขุนช้างขุนแผน" เช่น ตัวละคร ขุนไกรพลพ่าย ซึ่งเป็นบิดาของขุนแผน ตัวละครเอก ก็มีสถานะเป็นนายทหารสังกัดกองอาทมาฏ
กิตติศักดิ์ หัตถสงเคราะห์
นายกิตติศักดิ์ หัตถสงเคราะห์ อดีตรัฐมนตรีช่วยว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร เป็นอดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม และอดีตสมาชิกสภาผู้แทนราษฎรจังหวัดอุดรธานี
กิตติศักดิ์ หัตถสงเคราะห์ เกิดเมื่อวันที่ 30 มิถุนายน พ.ศ. 2482 ที่จังหวัดนครราชสีมา สำเร็จการศึกษาระดับปริญญาตรี ด้านการเกษตร จากวิทยาลัยบัณฑิตสกลนคร และปริญญาโท ด้านสังคมสงเคราะห์ สาขากระบวนการยุติธรรม จากมหาวิทยาลัยธรรมศาสตร์
นายกิตติศักดิ์ หย่ากับคู่สมรสแล้ว มีบุตร 8 คน หนึ่งในนั้นคือ นายพิษณุ หัตถสงเคราะห์ สมาชิกสภาผู้แทนราษฎรจังหวัดหนองบัวลำภู
กิตติศักดิ์ หัตถสงเคราะห์ เป็นนักการเมืองท้องถิ่นในจังหวัดอุดรธานี เคยเป็นสมาชิกสภาเทศบาลเมืองอุดรธานี ในระหว่างปี พ.ศ. 2517 ถึง พ.ศ. 2522 ต่อมาได้เข้าสู่งานการเมืองระดับชาติ ได้รับเลือกตั้งเป็นสมาชิกสภาผู้แทนราษฎร จังหวัดอุดรธานี (ต่อมาแยกเป็นจังหวัดหนองบัวลำภู) เคยเป็นอดีตรองหัวหน้าพรรคสามัคคีธรรม ในช่วงปี พ.ศ. 2535 และได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์ เทคโนโลยี และสิ่งแวดล้อม ซึ่งมีนายประยุทธ์ ศิริพานิชย์ เป็นรัฐมนตรีว่าการฯ ในรัฐบาลของพลเอกสุจินดา คราประยูร และพ้นจากตำแหน่งในช่วงเหตุการณ์พฤษภาทมิฬ
ต่อมานายกิตติศักดิ์ ได้เข้าร่วมงานการเมืองกับพรรคเพื่อไทย และได้รับเลือกให้ดำรงตำแหน่งรองหัวหน้าพรรค เมื่อวันที่ 15 ธันวาคม พ.ศ. 2553 จากนั้นก่อนการเลือกตั้ง พ.ศ. 2554 นายกิตติศักดิ์ ได้ลาออกจากตำแหน่งรองหัวหน้าพรรค และลงสมัครรับเลือกตั้งในระบบบัญชีรายชื่อ ต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร และถูกปรับออกจากตำแหน่งในเดือนมกราคม พ.ศ. 2555
บุญรื่น ศรีธเรศ
นางบุญรื่น ศรีธเรศ (สกุลเดิม มัธยมนันทน์) อดีตรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร และสมาชิกสภาผู้แทนราษฎร จังหวัดกาฬสินธุ์ สังกัดพรรคเพื่อไทย
บุญรื่น ศรีธเรศ เกิดเมื่อวันที่ 10 ตุลาคม พ.ศ. 2486 สำเร็จการศึกษาชั้นประกาศนียบัตรวิชาการศึกษา (ป.กศ.) และปริญญาตรี ครุศาสตรบัณฑิต จากวิทยาลัยครูมหาสารคาม และสำเร็จการศึกษาประกาศนียบัตรการเมืองการปกครองของผู้บริหารระดับสูง จากสถาบันพระปกเกล้า เมื่อปี พ.ศ. 2545 นางบุญรื่น กำลังศึกษาต่อระดับปริญญาโท สาขาวิชารัฐศาสตร์ ที่มหาวิทยาลัยสุโขทัยธรรมาธิราช
ด้านชีวิตครอบครัวสมรสกับ นายสังข์ทอง ศรีธเรศ อดีตสมาชิกสภาผู้แทนราษฎร จังหวัดกาฬสินธุ์ 7 สมัย และอดีตรัฐมนตรีช่วยว่าการกระทรวงศึกษาธิการ สมัยรัฐบาลพลเอกชวลิต ยงใจยุทธ มีบุตรรวม 3 คน คือ นายอัศวิน ศรีธเรศ (เสียชีวิต) นายสุรทิน ศรีธเรศ และนางสาวนิภารัตน์ ศรีธเรศ
บุญรื่น ศรีธเรศ เคยรับราชการครู ต่อมาได้เข้าสู่งานการเมือง เป็นสมาชิกสภาผู้แทนราษฎร จังหวัดกาฬสินธุ์ ในการเลือกตั้ง พ.ศ. 2544(เขต 5) เป็นครั้งแรก ในสังกัดพรรคไทยรักไทย ต่อมาได้รับเลือกตั้งอีกในการเลือกตั้ง พ.ศ. 2548 (เขต 1 พรรคไทยรักไทย), พ.ศ. 2550 (เขต 1 พรรคพลังประชาชน เมื่อ พ.ศ. 2551 พรรคพลังประชาชนถูกยุบ ย้ายสังกัดพรรคเพือ่ไทย) และการเลือกตั้ง พ.ศ. 2554 (เขต 1 พรรคเพื่อไทย) และยังได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร ดูแลรับผิดชอบการศึกษาในพื้นที่ภาคตะวันออกเฉียงเหนือ และถูกปรับออกจาตำแหน่งในเดือนมกราคม พ.ศ. 2555
นางบุญรื่น เป็นผู้มีบทบาทในการดำเนินการจัดตั้งมหาวิทยาลัยกาฬสินธุ์ ซึ่งมีการเสนอจัดตั้งขึ้นในปี พ.ศ. 2554 และวันที่ 8 กันยายน 2558 ราชกิจจานุเบกษาได้เผยแพร่ "พระราชบัญญัติมหาวิทยาลัยกาฬสินธุ์ พ.ศ. 2558" มีผลให้มหาวิทยาลัยราชภัฎกาฬสินธุ์และมหาวิทยาลัยเทคโนโลยีราชมงคลอีสาน วิทยาเขตกาฬสินธุ์ สิ้นสุดสถานะความเป็นสถาบันอุดมศึกษาในวันถัดจากวันที่ประกาศราชกิจจานุเบกษา และเป็นการจัดตั้งมหาวิทยาลัยกาฬสินธุ์ขึ้นในวันเดียวกัน
บุญรื่น ศรีธเรศ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
โดยมีสถิติคะแนนการลงสมัครรับเลือกตั้ง ดังนี้
นะโซะ
นะโซะ () เป็นซิงเกิลลำดับที่ 1 ของมิโฮะ โคะมะสึ มีรหัสซีดี ZADS-1001 ออกจำหน่ายวันที่ 28 พฤษภาคม พ.ศ. 2540 และนำมาใช้เป็นเพลงประกอบการ์ตูนเรื่องยอดนักสืบจิ๋วโคนัน
ซิงเกิลนี้เป็นซิงเกิลที่ 1 ของมิโฮะ โคะมะสึ จำหน่ายเมื่อวันที่ 28 พฤษภาคม พ.ศ. 2540 เพลงนี้ถูกใช้ในอะนิเมะยอดนักสืบจิ๋วโคนันเป็นเพลงเปิดที่ 3 ของเรื่องนี้ ตั้งแต่ตอนที่ 53 - 96 จำนวน 44 ตอน เป็นเพลงที่ใช้ในการออกอากาศนานที่สุดของยอดนักสืบจิ๋วโคนัน โดยใช้เวลาออกอากาศเกือบถึง 1 ปีเต็ม
ซิงเกิลนี้เปิดตัวที่อันดับ 11 ที่ยอดขาย 40,230 ชุด ภายหลังได้ขึ้นมาถึงอันดับที่ 9 ในอีก 2 สัปดาห์ต่อมา อยู่ในโอริคอนซาร์ด 32 สัปดาห์ ยอดขายรวมประมาณ 320,000 ชุด
เดือน สิงหาคมปีเดียวกัน เธอได้ออกในรูปแบบ Double Front Project Remix Feat. MIHO KOMATSU "NAZO" ปี 2547 ที่เกาหลี JEWELRY ได้ขับร้องเพลงนี้เป็นเวอร์ชันภาษาเกาหลี ซึ่งได้ออกอากาศในยอดนักสืบจิ๋วโคนัน ที่เกาหลีด้วย ปี 2549 รินะ อาอิอุชิ และ ยูก้า-ซาเอะกุซะ ได้ Cover ในซิงเกิล 100(เฮืยะคุ) โมโน โตบิระ () อยู่ในแทร็ก 2
เนื้อร้องและทำนองโดย:มิโฮะ โคะมะสึ เรียบเรียงโดย: ฟุรูอิ ฮิโรฮิโตะ
เนื้อร้องและทำนองโดย:มิโฮะ โคะมะสึ เรียบเรียงโดย: ฟุรูอิ ฮิโรฮิโตะ
สุรพงษ์ อึ้งอัมพรวิไล
นายสุรพงษ์ อึ้งอัมพรวิไล อดีตรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร เป็นสมาชิกสภาผู้แทนราษฎร จังหวัดปทุมธานี และอดีตนายกองค์การบริหารส่วนจังหวัดปทุมธานี
สุรพงษ์ อึ้งอัมพรวิไล เกิดเมื่อวันที่ 17 ธันวาคม พ.ศ. 2500 สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยศรีปทุม และระดับปริญญาโท รัฐศาสตรมหาบัณฑิต จากมหาวิทยาลัยธรรมศาสตร์
สุรพงษ์ อึ้งอัมพรวิไล เคยเป็นสมาชิกสภาจังหวัดปทุมธานี (ส.จ.) 2 สมัย และเป็นนายกองค์การบริหารส่วนจังหวัดปทุมธานี (อบจ.ปทุมธานี) ต่อมาได้เข้ามาทำงานการเมืองโดยการลงสมัครรับเลือกตั้งเป็นสมาชิกสภาผู้แทนราษฎร จังหวัดปทุมธานี ในการเลือกตั้ง พ.ศ. 2544 สังกัดพรรคชาติพัฒนาและพรรคไทยรักไทย ต่อมาได้ย้ายมาสังกัดพรรคชาติไทย และได้รับการเลือกตั้งต่อเนื่องอีกหลายสมัย จนกระทั่งพรรคชาติไทยถูกตัดสินยุบพรรค นายสุรพงษ์ จึงได้ย้ายมาสังกัดพรรคเพื่อไทย และได้รับเลือกตั้งเป็น ส.ส.จังหวัดปทุมธานีอีกสมัย
ในปี พ.ศ. 2554 ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร ดูแลรับผิดชอบการศึกษาพื้นที่ภาคกลาง ต่อมาถูกปรับออกจากตำแหน่งในเดือนมกราคม พ.ศ. 2555
มารีโอ เกิทเซอ
มารีโอ เกิทเซอ () เกิดเมื่อวันที่ 3 มิถุนายน ค.ศ. 1992 เป็นนักฟุตบอลชาวเยอรมัน เล่นในตำแหน่งกองกลางตัวรุกให้กับสโมสรฟุตบอลบาเยิร์นมิวนิก บุนเดสลีกา ของเยอรมนี "
ในฟุตบอลโลก 2014 เกิทเซอเป็นผู้ทำประตูสุดท้ายในนาทีที่ 113 ของนัดชิงชนะเลิศ ทำให้เยอรมนีชนะอาร์เจนตินา 1-0 คว้าแชมป์เป็นสมัยที่ 4 ได้สำเร็จ โดยเกิทเซอนับเป็นผู้ที่ยิงประตูได้ในฟุตบอลโลกนัดชิงชนะเลิศที่อายุน้อยที่สุดในรอบ 48 ปี และถือเป็นตัวสำรองคนแรกที่ถูกเปลี่ยนตัวลงมาและยิงประตูได้ในนัดชิงชนะเลิศของฟุตบอลโลกอีกด้วย
โรงเรียนพาณิชยการจำนงค์
โรงเรียนพาณิชยการจำนงค์ เป็นโรงเรียนพาณิชย์ในกรุงเทพมหานคร
โรงเรียนพณิชยการจำนงค์ และโรงเรียนเทคนิคพณิชยการจำนงค์ เป็นโรงเรียนเอกชนประเภทอาชีวศึกษา
สังกัดสำนักงาน คณะกรรมการการศึกษาเอกชน กระทรวงศึกษาธิการ ได้รับอนุญาตจัดตั้งเมื่อวันที่ 16 พฤษภาคม พ.ศ. 2524
โดย นายจำนงค์ สุวรรณปาล เป็นผู้รับอนุญาตและผู้จัดการ เปิดทำการสอนในระดับ ปวช. ประเภทวิชาบริหารธุรกิจ สาขาการบัญชี
การขาย และการเลขานุการ หลักสูตรของกรมอาชีวศึกษา ในปีการศึกษา 2527 ได้ขอเพิ่มหลักสูตร ปวส. ประเภทวิชาบริหารธุรกิจ
วิชาการบัญชี และสาขาวิชาการตลาด หลักสูตรของกรมอาชีวศึกษา
"ส่งเสริมวินัย ให้ความรู้ เชิดชูคุณธรรม นำกีฬา"
Chamnong Commercial College 
ใกล้ศูนย์เยาวชน ไทย-ญี่ปุ่น ดินแดง 
กรุงเทพมหานคร 
ดินแดง 
สถานที่ติดต่อเดียวกันกับที่อยู่ข้างต้น 
เบอร์โทร : 
0-2245-2792, 0-2644-0976-8 
www.chamnong.ac.th
เอกชน ประเภทอาชีวศึกษา
Thailand 
สถานศึกษา 
7.00 ถึง 21.00 น.
ภาษาไทย (Thai Program) 
﻿ปวช., ปวส. 
บริหารธุรกิจ สาขาวิชาการบัญชี การขาย และเลขานุการ 
บริหารธุรกิจ สาขาการบัญชี และการตลาด
พรรคกัมพูชาประชาธิปไตย
พรรคกัมพูชาประชาธิปไตย (Party of Democratic Kampuchea) เป็นพรรคการเมืองในประเทศกัมพูชาที่สืบเนื่องมาจากพรรคคอมมิวนิสต์ในกัมพูชากลุ่มที่นำโดยพล พต หรือเขมรแดงเมื่อเดือนธันวาคม พ.ศ. 2524 มีนโยบายเน้นสังคมนิยมประชาธิปไตย และนิยมคอมมิวนิสต์
การสลายตัวของพรรคคอมมิวนิสต์กัมพูชามาเป็นพรรคกัมพูชาประชาธิปไตย มีจุดประสงค์หลักเพื่อต่อต้านเวียดนาม มีกองทัพแห่งชาติกัมพูชาประชาธิปไตยเป็นกองกำลังติดอาวุธ โดยแนวร่วมประชาธิปไตยเพื่อสหภาพที่ยิ่งใหญ่แห่งกัมพูชาเป็นองค์กรหลักที่ควบคุม เลขาธิการทั่วไปของพรรคคือพล พต
ในช่วงเวลาที่ก่อตั้งพรรค เขมรแดงถูกผลักดันโดยรัฐบาลของพรรคปฏิวัติประชาชนกัมพูชาให้เข้ามายังบริเวณชายแดนไทย พรรคเริ่มร่วมมือกับกลุ่มต่อต้านเวียดนามอื่นๆและก่อตั้งแนวร่วมเขมรสามฝ่ายใน พ.ศ. 2525 ต่อมา พลพตได้ให้เขียว สัมพันขึ้นมาเป็นผู้นำพรรคใน พ.ศ. 2528 ส่วนตัวเขาเองไปอยู่เบื้องหลัง
ในช่วงที่มีการเตรียมจัดการเลือกตั้งทั่วไปในกัมพูชา พ.ศ. 2535 – 2536 พรรคกัมพูชาประชาธิปไตยได้จัดตั้งพรรคสามัคคีแห่งชาติกัมพูชา เพื่อเข้าร่วมในการเลือกตั้ง แต่ต่อมาเขมรแดงถูกคว่ำบาตรจึงไม่ได้เข้าร่วม 
พรรคกัมพูชาประชาธิปไตยถูกประกาศให้เป็นพรรคนอกกฎหมายเมื่อเดือนกรกฎาคม พ.ศ. 2537 แม้ว่าในขณะนั้น พรรคจะดำเนินการในชื่อพรรคสามัคคีแห่งชาติกัมพูชา พรรคได้ตอบโต้รัฐบาลกัมพูชาโดยประกาศตนเป็นรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา
บันไดซ่อนผี
บันไดซ่อนผี (; ) เป็นภาพยนตร์แนวเค-ฮอร์เรอร์ของเกาหลีใต้ ซึ่งเป็นภาพยนตร์เกาหลีใต้ชุดที่สามของซีรีส์สยองขวัญที่ว่าด้วยเรื่องโรงเรียนมัธยมปลายหญิง โดยเริ่มจากเรื่อง "กระซิบหลอน ปริศนามรณะ" ในค.ศ. 1998 แต่ภาพยนตร์ทั้งหมดในซีรีส์ล้วนไกลห่างกัน ทั้งบุคคลรวมถึงหลายสิ่งต่างไม่เกี่ยวข้องกัน นอกเหนือจากเพลงที่ถูกร้องในฉากหนึ่งที่เป็นใจสำคัญต่อเรื่อง "เสียงผีดุ"
มีเรื่องเล่าเกี่ยวกับบันได 28 ขั้น ซึ่งอยู่ระหว่างทางเดินไปยังหอพักของโรงเรียน ซึ่งได้รับการกล่าวขานว่า หากผู้ใดตั้งจิตอธิษฐานแล้วพบบันไดขั้นที่ 29 คำอธิษฐานนั้นจะสมปรารถนา เนื่องจากมีวิญญาณจิ้งจอกอาถรรพ์สิงสถิตอยู่ ณ แห่งนี้ ที่สามารถเสกให้คำอธิษฐานเป็นจริง นักเรียนทั้งหลายต่างมายังบันไดสมปรารถนานี้ โดยหารู้ไม่ว่านี่อาจเป็นหนทางต้องคำสาปจากจิ้งจอกเสกคำสาปที่น่าสะพรึงกลัว
ยุน จินซุง(ซง จีฮโย) นักเรียนบัลเล่ต์ของโรงเรียนสตรีแห่งหนึ่งที่ทุ่มเทซ้อมเต้นจนรองเท้าสึกไปหลายคู่ก็ยังไม่สามารถมีชัยเหนือโซฮี(ปาร์ค ฮันบยอล)ได้แม้แต่ครั้งเดียว จินซุงรู้สึกต่ำต้อยและริษยาโซฮี และแล้วเธอก็เกิดความคิดว่าจะเป็นเช่นไร หากโลกนี้ไม่มีโซฮี ในที่สุด ยุน จินซุง ก็ได้พบกับบันไดขั้นที่ 29 ที่ปรากฏขึ้นมาเพื่อรับคำอธิษฐานของเธอ
ในขณะที่โซฮีเป็นนักเรียนที่สวยที่สุดในโรงเรียน ซึ่งหลายคนต่างอิจฉา แม้ว่าดูราวกับว่าเธอมีความเพียบพร้อมทุกอย่าง แต่เธอก็มีเพียงจินซุงเท่านั้นที่เป็นเพื่อนสนิท เธอจึงอธิษฐานให้ได้อยู่เคียงคู่กันกับจินซุงไปตลอดกาล ซึ่งบันไดขั้นที่ 29 ก็ได้ปรากฏขึ้นมารับคำอธิษฐานของเธอเช่นกัน
มหาวิทยาลัยสุภานุวงศ์
มหาวิทยาลัยสุภานุวงศ์ (; ) เป็นมหาวิทยาลัยรัฐในประเทศลาว ตั้งอยู่ที่หลวงพระบาง ชื่อของมหาวิทยาลัยตั้งตามเจ้าสุภานุวงศ์ ที่เป็นประธานประเทศคนแรกของประเทศลาว ซึ่งเป็นวิศวกรที่ได้ศึกษาจบจากประเทศฝรั่งเศส
มหาวิทยาลัยนี้ได้รับเงินสนับสนุนการก่อสร้างจากทางรัฐบาลประเทศเกาหลีใต้ อธิการบดีคนปัจจุบันคือ คำผาย ศรีสวัสดิ์
การจัดระบบการศึกษา หลักสูตรปริญญาตรี 5 ปี มีการเรียนการสอนวิชาวิทยาศาสตร์พื้นฐาน 1 ปี และวิชาเฉพาะแต่ละสาขา 4 ปี ปัจจุบันมีนักศึกษาประมาณ 3,900 คน ใน 5 คณะวิชา 14 สาขาวิชา ดังนี้